స్వర్గీయ ఈవీవీ సత్యనారాయణ తనయుడు అల్లరి నరేష్ వేగంగా సినిమాలు చేస్తూ హాస్యనటుడిగానే గాక మంచి హీరోగా గుర్తింపు తెచ్చుకున్నాడు. సినీ కెరీర్ ప్రారంభించి అనతి కాలంలోనే 50 సినిమాలు పూర్తిచేసిన ఈయన ఇటీవల 'మేడ మీద అబ్బాయి' సినిమాతో ప్రేక్షకుల ముందుకొచ్చి అనుకున్నంతగా అలరించలేకపోయాడు. దీంతో ఈ యువ హీరో ఈ సారైనా ఓ మంచి సినిమాతో ప్రేక్షకుల గుండెల్లో చిరకాల స్థానాన్ని పొందాలనే ఆలోచనలో పడ్డాడని తెలుస్తోంది.ఈ నేపథ్యంలో ఈ సారి ఎలాగైనా భారీ హిట్ సాధించాలనే ఆలోచనతో దర్శకుడు సత్తిబాబుతో ఓ సినిమా చేయడానికి అంగీకారం తెలిపాడు. గతంలో ఈ ఇద్దరి కాంబినేషన్లో వచ్చిన 'యముడికి మొగుడు', 'బెట్టింగ్ బంగార్రాజు' సినిమాలు ప్రేక్షకుల నుండి పాజిటివ్ రెస్పాన్స్ రాబట్టాయి. దీంతో చాలా రోజుల తర్వాత మంచి హిట్ సాధించాలనే తపనలో ఉన్న అల్లరి నరేష్ తన ఆశలన్నీ దర్శకుడు సత్తిబాబు పైనే పెట్టుకున్నాడని ఫిలింనగర్ వర్గాల్లో గుసగుసలు వినిపిస్తున్నాయి.
swargeeya eevee satyanarayana tanayudu allari naresh vegamgaa cinimaalu chestu haasyanatudigaane gaaka manchi heeroga gurtimpu tecchukunnadu. cinee kereer praarambhinchi anathi kaalamlone 50 cinimaalu poortichesina eeyana iteevala 'meda meeda abbai' sinimaatho prekshakula mundukochi anukunnantagaa alarinchalekapoyadu. deentho ee yuva heero ee saraina oo manchi sinimaatho prekshakula gundello chirakala sthaanaanni pondaalane aalochanalo paddaadani telustondi.ee nepathyamlo ee saari elagaina bhari hit saadhinchaalane aalochanatho darsakudu sattibaabuto oo sinima cheyadaaniki angeekaaram telipaadu. gatamlo ee iddari combinationlo vachina 'yamudiki mogudu', 'betting bangarraju' cinimaalu prekshakula nundi pajitive respans rabattai. deentho chala rojula tarvaata manchi hit saadhinchaalane tapanalo unna allari naresh tana aasalannee darsakudu sattibaabu paine pettukunnadani phillinagar vargaallo gusagusalu vinipistunnaayi.